**คู่มือโครงการส่งเสริมการเกษตร ประจำปีงบประมาณ พ.ศ. 2565**

**โครงการเกษตรเพื่ออาหารกลางวัน**

**1. ความสอดคล้อง**

1.1 ยุทธศาสตร์ 20 ปี ยุทธศาสตร์ที่ 4 ด้านการสร้างโอกาสและความเสมอภาคทางสังคม สร้างความเป็นธรรม และลดความเหลื่อมล้ำในทุกมิติ กระจายศูนย์กลางความเจริญทางเศรษฐกิจ และสังคมเพิ่มโอกาสให้ทุกภาคส่วนเข้ามาเป็นกำลังของการพัฒนาประเทศในทุกระดับเพื่อความสมานฉันท์ เพิ่มขีดความสามารถของชุมชนท้องถิ่นในการพัฒนาการพึ่งพาตนเองและการจัดการตนเองเพื่อสร้างสังคมคุณภาพ

1.2 แผนแม่บทภายใต้ยุทธศาสตร์ชาติ ประเด็นที่ 15 พลังทางสังคม ที่มุ่งระดมสรรพกำลังจากประชากรทุกกลุ่ม ทุกเพศ ทุกวัย และจากภาคส่วนต่าง ๆ ในทุกระดับ เป็นกลไกในการช่วยสร้างโอกาสและแก้ไขความไม่เสมอภาค แผนย่อยการเสริมสร้างทุนทางสังคม เน้นการเสริมสร้างศักยภาพและความสามารถของประชาชน

1.3 แผนการปฏิรูปประเทศ ด้านเศรษฐกิจ ประเด็นปฏิรูปประเทศความเท่าเทียมและการเติบโตอย่างมีส่วนร่วม ประเด็นปฏิรูปย่อยการขยายผลโครงการในพระราชดำริกว่า 4,000 โครงการทั่วประเทศ

**2. หลักการและเหตุผล**

สมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี ได้ทรงปฏิบัติ พระราชกรณียกิจด้านการพัฒนาเด็กและเยาวชนในถิ่นทุรกันดารมาอย่างต่อเนื่อง ทรงมีพระราชดำริ ให้เริ่มดำเนินการ “โครงการเกษตรเพื่ออาหารกลางวัน” ในโรงเรียนสังกัดกองบัญชาการตำรวจตระเวนชายแดน ตั้งแต่ พ.ศ. 2523 มีวัตถุประสงค์เพื่อช่วยแก้ปัญหาการขาดแคลนอาหารกลางวันของเด็กนักเรียน นอกจาก จะท้าให้มีอาหารกลางวันที่มีคุณค่าทางโภชนาการบริโภคตลอดช่วงการศึกษาสำหรับนักเรียนแล้ว นักเรียน ยังได้รับความรู้ด้านการเกษตร เกิดทัศนคติที่ดีต่ออาชีพการเกษตร และสามารถน้าไปใช้ประกอบอาชีพได้ ในอนาคต และทรงมีพระราชดำริให้ขยายผลการพัฒนาจากโรงเรียนสู่ชุมชนพัฒนาสถานศึกษาเป็นศูนย์บริการ ความรู้ โดยมีหน่วยงานมาร่วมบูรณาการส่งเสริมให้ครอบครัวของนักเรียนท้าการเกษตรแบบผสมผสาน และส่งเสริมการแปรรูปถนอมอาหารเพื่อบริโภค เป็นการลดรายจ่ายและเพิ่มรายได้จากการขายผลผลิตในขั้นต่อไป

พระราชดำรัส สมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี เมื่อวันอังคารที่ 21 เมษายน พ.ศ. 2557 ความว่า

**...อีกอย่างคือ ในชุมชนหรือครอบครัว ความตั้งใจมีอยู่ว่าไม่ใช่แค่พัฒนาโรงเรียนเท่านั้น แต่เมื่อ โรงเรียนดีแล้วก็จะเป็นจุดที่ขยายโอกาสและขยายความรู้การปฏิบัติงานเข้าไปในชุมชน นอกจากให้ชุมชน เข้ามาช่วยเหลือแล้ว ก็ต้องปฏิบัติการในชุมชน เช่น งานเกษตร เพื่อให้ชุมชนสามารถได้รับผลประโยชน์นี้ หรืออุตสาหกรรม ซึ่งส่วนใหญ่ก็เป็นอุตสาหกรรมในครัวเรือนหรืออุตสาหกรรมขนาดเล็ก ก็สามารถให้ ชุมชนปฏิบัติงานอุตสาหกรรมนั้นได้ เพราะเป็นที่ที่เราเข้าไปเห็นเข้าไปถึง อะไรที่ยังไม่ดี ยังไม่ก้าวหน้า เท่าที่ควร เราก็ต้องทำหรือว่าก้าวหน้าแล้ว ก็ต้องให้ก้าวหน้าหรือดียิ่งขึ้น ให้ทุกคนพร้อมทุกด้านทั้ง ทางด้านร่างกาย ด้านความอยู่เย็นเป็นสุข ด้านจริยธรรมก็เป็นเรื่องสำคัญ...**

กรมส่งเสริมการเกษตรได้ร่วมสนองงานดำเนินโครงการเกษตรเพื่ออาหารกลางวันตามพระราชดำริ สมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารีโดยส่งเสริมสนับสนุน และถ่ายทอดความรู้ เช่น หลักสูตรการผลิตพืช การขยายพันธุ์พืช การผลิตและเก็บรักษาเมล็ดพันธุ์พืช การป้องกันและกำจัดโรคแมลงศัตรูพืชแบบผสมผสาน และการแปรรูปถนอมอาหารจากผลผลิตทางการเกษตร มุ่งเน้นกระบวนการมีส่วนร่วมให้ครูนักเรียน และผู้ปกครอง แลกเปลี่ยนเรียนรู้ ร่วมกันทำการเกษตร แบบผสมผสาน พัฒนาโรงเรียนเป็นแหล่งเรียนรู้ด้านการเกษตร สามารถน้าความรู้ไปปรับใช้ในครัวเรือน และขยายผลไปสู่ชุมชน

**3. วัตถุประสงค์**

3.1 เพื่อสนองพระราชดำริ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี

3.2 เพื่อให้ครู นักเรียน และผู้ปกครอง มีทักษะความรู้ทางด้านการเกษตร เกิดกระบวนการมีส่วนร่วม

3.3 เพื่อให้นักเรียนมีผลผลิตพืช และน้ามาประกอบเลี้ยงเป็นอาหารกลางวันเพียงพอตลอดปีการศึกษา

3.4 เพื่อให้โรงเรียนเป็นแหล่งเรียนรู้ด้านการเกษตร ครู นักเรียนและผู้ปกครองสามารถนำความรู้ ไปปรับใช้ในครัวเรือนเพื่อขยายผลสู่ชุมชน และพัฒนาเป็นอาชีพเสริมเพื่อเพิ่มรายได้

**4. เป้าหมาย/สถานที่ดำเนินการ**

จำนวน 4 โรงเรียน

- โรงเรียนตำรวจตระเวนชายแดนบ้านรักไทย

- โรงเรียนตำรวจตระเวนชายแดนบ้านนุชเทียน

- โรงเรียนตำรวจตระเวนชายแดนบ้านลาดเรือ

- โรงเรียนตำรวจตระเวนชายแดนอาทรอุทิศ

**5. กิจกรรมและวิธีการดำเนินงาน**

**5.1 อบรมครู นักเรียน และผู้ปกครอง** จำนวน 48 ราย (ในโรงเรียนตำรวจตระเวนชายแดน จำนวน 4 โรงเรียน)

ผู้ดำเนินการ : สำนักงานเกษตรจังหวัด/สำนักงานเกษตรอำเภอในพื้นที่ที่มีโรงเรียนตำรวจตระเวน ชายแดนตั้งอยู่

วิธีดำเนินงาน

1) ประสานงานกับโรงเรียนตำรวจตระเวนชายแดนของโครงการฯ ในพื นที่ของจังหวัด

2) ประชุมหารือวางแผนการดำเนินงานร่วมกับครู นักเรียน และผู้ปกครอง

3) จัดทำหลักสูตร ได้แก่ หลักสูตรการผลิตพืช การขยายพันธุ์พืช การผลิตและเก็บรักษาเมล็ดพันธุ์พืช การป้องกันและกำจัดโรคแมลงศัตรูพืชแบบผสมผสาน และการแปรรูปถนอมอาหารจากผลผลิตทางการเกษตร ทั้งนี้ การจัดทำหลักสูตรถ่ายทอดความรู้ ให้พิจารณาตามความเหมาะสมตามสภาพพื้นที่ บริบทของสังคม และตรงตามความต้องการของโรงเรียน

4) ดำเนินการถ่ายทอดความรู้ด้านการเกษตร ตามหลักสูตรที่กำหนด ให้ กับครูเกษตร และครูประกอบอาหาร จ้านวน 2 ราย นักเรียน 5 ราย และผู้ปกครอง 5 ราย รวม 12 ราย ต่อโรงเรียน (จ้านวน 2 วัน) 5) เมื่อดำเนินการเสร็จสิ้นแล้ว รายงานผลในระบบ e - project และแบบสัมภาษณ์เพื่อประเมินผล ของเกษตรกร ปีงบประมาณ พ.ศ. 2565 (แบบ กสก.) และรายงานผลการดำเนินงานประจ้าปีให้กรมฯ ทราบ

**5.2 จัดทำแปลงผลิตพืชในโรงเรียน** จำนวน 4 โรงเรียน

ผู้ดำเนินการ : สำนักงานเกษตรจังหวัด/สำนักงานเกษตรอำเภอที่โรงเรียนในโครงการตั้งอยู่

วิธีดำเนินการ

1) สำรวจ/วิเคราะห์ศักยภาพพื้นที่ของโรงเรียน และวางแผนส่งเสริมการจัดทำแปลงผลิตพืช โดยออกแบบผังแปลงในรูปแบบที่เหมาะสม เช่น การผลิตแบบแปลง แบบภาชนะเหลือใช้ แบบยกแคร่ เป็นต้น

2) ประชุมวางแผนการดำเนินงานร่วมกับครู นักเรียน และผู้ปกครอง เพื่อวางแผนการผลิต จัดทำแผนการเพาะปลูกให้สอดคล้องกับความต้องการบริโภคและโภชนาการของนักเรียนได้รับสารอาหาร ที่ครบถ้วนเน้นให้นักเรียนบริโภคพืชที่ปลอดภัย หลากหลายชนิดทั้งพืชผักและไม้ผล การผลิตต้องมีความ ต่อเนื่องและมีผลผลิตเพียงพอต่อการบริโภคตลอดปีการศึกษา

3) ส่งเสริมและฝึกปฏิบัติจริงในการจัดท้าแปลงเกษตรแบบมีส่วนร่วม เน้นให้ครู นักเรียน และผู้ปกครอง เกิดกระบวนการเรียนรู้ มีความรู้ทักษะในด้านการเกษตร เช่น การผลิตพืชประเภทต่าง ๆ การผลิตและเก็บรักษาเมล็ดพันธุ์พืช การขยายพันธุ์พืช และการป้องกันกำจัดโรคแมลงศัตรูพืชแบบผสมผสาน เป็นต้น

4) จัดทำฐานเรียนรู้ด้านการผลิตพืชเพื่อเป็นแหล่งเรียนรู้ในโรงเรียน

5) สนับสนุนปัจจัยการผลิตด้านการเกษตรตามความต้องการของโรงเรียน

6) ให้คำปรึกษาแนะนำ ติดตามผลการดำเนินงานอย่างใกล้ชิดและต่อเนื่อง

7) เมื่อดำเนินการเสร็จสิ้นแล้ว รายงานผลในระบบ e - project และแบบสัมภาษณ์เพื่อประเมินผล ของเกษตรกร ปีงบประมาณ พ.ศ. 2565 (แบบ กสก.) และรายงานผลการดำเนินงานประจำปีให้กรมฯ ทราบ

**5.3 ขยายผลการพัฒนาจากโรงเรียนสู่ระดับครัวเรือนของหมู่บ้านที่โรงเรียนตั้งอยู่** จำนวน 4 หมู่บ้าน (ในหมู่บ้านที่โรงเรียนตำรวจตระเวนชายแดนตั้งอยู่ จำนวน 4 โรงเรียน)

ผู้ดำเนินการ : สำนักงานเกษตรจังหวัด/สำนักงานเกษตรอำเภอในพื้นที่ที่มีโรงเรียนตำรวจ ตระเวนชายแดนตั้งอยู่

วิธีดำเนินงาน

1) คัดเลือกหมู่บ้านที่เป็นที่ตั้งของโรงเรียนตำรวจตระเวนชายแดนในโครงการฯ พร้อมคัดเลือก เกษตรกรที่มีความสนใจที่จะเรียนรู้และน้าองค์ความรู้จากโรงเรียนไปปฏิบัติที่บ้านจำนวน 20 ราย/หมู่บ้าน

2) จัดทำแผนความต้องการของเกษตรกรและสนับสนุนปัจจัยการผลิตตามแผนความต้องการ

3) ดำเนินการส่งเสริมให้ความรู้แก่เกษตรกรเพื่อขยายผลการพัฒนาจากโรงเรียนสู่ระดับ ครัวเรือนของหมู่บ้าน ส่งเสริมและพัฒนาอาชีพด้านการเกษตรตามแนวทางหลักปรัชญาของเศรษฐกิจ พอเพียง พร้อมให้ค้าปรึกษา ติดตามผลการดำเนินงานอย่างต่อเนื่อง

4) จังหวัดจัดส่งรายชื่อเกษตรกรที่เข้าร่วมโครงการฯ ให้กรมส่งเสริมการเกษตรทราบ

5) เมื่อดำเนินการเสร็จสิ้นแล้ว รายงานผลในระบบ e - project และแบบสัมภาษณ์เพื่อประเมินผล ของเกษตรกร ปีงบประมาณ พ.ศ. 2565 (แบบ กสก.) และรายงานผลการดำเนินงานประจำปีให้กรมฯ ทราบ

**5.4 บริหารจัดการและติดตามการดำเนินงานโครงการ**

**6.แผนปฏิบัติงาน**

| กิจกรรม/ขั้นตอน | แผนปฏิบัติงาน | | | | | | | | | | | | |
| --- | --- | --- | --- | --- | --- | --- | --- | --- | --- | --- | --- | --- | --- |
| ปี 2564 | | | ปี 2565 | | | | | | | | | |
| ต.ค. | พ.ย. | ธ.ค. | | ม.ค. | ก.พ. | มี.ค. | เม.ย. | พ.ค. | มิ.ย. | ก.ค. | ส.ค. | ก.ย. |
| 1. อบรมครู นักเรียน และ ชุมชน |  |  |  | |  |  |  |  |  |  |  |  |  |
| 2. จัดทำแปลงผลิตพืช ในโรงเรือน |  |  |  | |  |  |  |  |  |  |  |  |  |
| 3. ขยายผลการพัฒนาจากโรงเรียนสู่ระดับครัวเรือนของหมู่บ้านที่โรงเรียนตั้งอยู่ |  |  |  | |  |  |  |  |  |  |  |  |  |
| 4. บริหารจัดการและติดตามการดำเนินงาน |  |  |  | |  |  |  |  |  |  |  |  |  |

**7. ระยะเวลาดำเนินการ**

ระหว่างเดือนตุลาคม 2564 - เดือนกันยายน 2565

**8. ผลผลิต ผลลัพธ์ ตัวชี้วัด**

**8.1 ผลผลิต (Output)**

1) ครู นักเรียน และผู้ปกครองของโรงเรียนตำรวจตระเวนชายแดน จำนวน 48 ราย มีทักษะความรู้ ทางด้านการเกษตร ได้รับความรู้ด้านวิชาการ และฝึกทักษะในหลักสูตร การผลิตพืช การขยายพันธุ์พืช การผลิตและ เก็บรักษาเมล็ดพันธุ์พืช การป้องกันและกำจัดโรคแมลงศัตรูพืชแบบผสมผสาน และการแปรรูปถนอมอาหารจาก ผลผลิตทางการเกษตร

2) โรงเรียนในโครงการ จำนวน 4 โรงเรียน ได้รับการส่งเสริมการจัดทำแปลงผลิตพืชในโรงเรียน และนำผลผลิตมาประกอบเลี้ยงอาหารกลางวันให้กับนักเรียน

3) หมู่บ้านที่โรงเรียนตำรวจตระเวนชายแดนตั้งอยู่ จ้านวน 4 หมู่บ้าน ได้รับการส่งเสริมและ พัฒนาอาชีพด้านการเกษตรขยายผลองค์ความรู้การพัฒนาจากโรงเรียนสู่ระดับครัวเรือนของหมู่บ้านที่โรงเรียนตั้งอยู่

**8.2 ผลลัพธ์ (Outcome)**

1) ครู นักเรียน และผู้ปกครอง สามารถนำทักษะความรู้ทางด้านการเกษตรที่ได้รับไปปรับใช้ในครัวเรือนได้

2) โรงเรียนมีแปลงเกษตรที่มีผลผลิตนำมาประกอบเลี้ยงอาหารกลางวันให้กับนักเรียนเพียงพอ ตลอดปีการศึกษาและมีความต่อเนื่อง รวมทั้งสามารถแบ่งปันผลผลิตไปยังครัวเรือนของนักเรียน

3) โรงเรียนสามารถเป็นต้นแบบขยายผลองค์ความรู้สู่หมู่บ้าน/ชุมชน สามารถนำความรู้ไปปรับใช้ และพัฒนาเป็นอาชีพเสริมเพื่อเพิ่มรายได้

**8.3 ตัวชี้วัด**

**เชิงปริมาณ**

1) จำนวนครู นักเรียน และผู้ปกครอง ของโรงเรียนตำรวจตระเวนชายแดน ได้รับการถ่ายทอด ความรู้ด้านการผลิตพืช การขยายพันธุ์พืช การผลิตและเก็บรักษาเมล็ดพันธุ์พืช การป้องกันและกำจัดโรคแมลง ศัตรูพืชแบบผสมผสาน และการแปรรูปถนอมอาหาร

2) จำนวนโรงเรียนที่ท้าแปลงเกษตรเพื่อผลิตพืชเป็นอาหารกลางวันแก่นักเรียนได้อย่างเพียงพอ

3) จำนวนหมู่บ้านที่โรงเรียนตำรวจตระเวนชายแดนตั้งอยู่ ได้รับการพัฒนาอาชีพด้านการเกษตร ตามหลักปรัชญาของเศรษฐกิจพอเพียง และสามารถเป็นต้นแบบได้

**เชิงคุณภาพ**

โรงเรียนมีองค์ความรู้ ทักษะด้านการเกษตร เกิดกระบวนเรียนรู้แบบมีส่วนร่วม ระหว่างครู นักเรียนและผู้ปกครอง ทั้งด้านวิชาการและการฝึกปฏิบัติ ผลผลิตพืชจากแปลงเกษตรที่ผลิตได้ในโรงเรียนเพียงพอ และต่อเนื่องตลอดปีการศึกษา นักเรียนได้บริโภคผักและผลไม้ที่มีคุณค่าทางโภชนาการ ผลผลิตมีความปลอดภัย และสามารถขยายผลองค์ความรู้จากโรงเรียนสู่ชุมชนได้

**9. ผลที่คาดว่าจะได้รับ**

ครู นักเรียน และผู้ปกครอง มีทักษะองค์ความรู้ด้านการเกษตร เกิดกระบวนเรียนรู้วางแผนการจัดทำ แปลงเกษตรเพื่อผลิตพืชเป็นอาหารกลางวันในโรงเรียนได้เพียงพอและสามารถขยายผลองค์ความรู้จากโรงเรียนสู่ชุมชน

**10. หน่วยงาน/ผู้รับผิดชอบ**

กลุ่มส่งเสริมและพัฒนาเกษตรกร

นายพจน์ จรูญชัย หัวหน้ากลุ่มส่งเสริมและพัฒนาเกษตรกร

นางพุทธิพร เถื่อนใหญ่ นักวิชาการส่งเสริมและพัฒนาเกษตรกร

⊙⊙⊙⊙⊙⊙